b"\n_START_ARTICLE_\nLliure comer\xc3\xa7\n_START_SECTION_\nHist\xc3\xb2ria\n_START_PARAGRAPH_\nDes de l'edat antiga, diverses civilitzacions pr\xc3\xb2speres han promogut el comer\xc3\xa7, sovint per for\xc3\xa7a amb la creaci\xc3\xb3 de vasts imperis. Els estudis dels beneficis del comer\xc3\xa7 es van desenvolupar a Europa els \xc3\xbaltims cinc segles, principalment de la cultura de comer\xc3\xa7 d'Anglaterra. En oposici\xc3\xb3 al lliure comer\xc3\xa7 va sorgir la pol\xc3\xadtica del mercantilisme durant el segle XVI a Europa, i ha sobreviscut amb diverses facetes fins a l'actualitat. Els primers polit\xc3\xb2legs i economistes que van oposar-se al mercantilisme i que van promoure el lliure comer\xc3\xa7 van ser David Ricardo i Adam Smith, i van donar explicacions matem\xc3\xa0tiques i hist\xc3\xb2riques sobre els beneficis que el comer\xc3\xa7 va donar a les civilitzacions antigues._NEWLINE_Al segle XX hi va haver intents de crear economies tancades, com durant la primera d\xc3\xa8cada de la dictadura franquista, sota la direcci\xc3\xb3 de l'Instituto Nacional de Autarqu\xc3\xada (1941-1963), la Xina maoista o a Alb\xc3\xa0nia, per\xc3\xb2 el resultat sempre va ser desastr\xc3\xb3s. Sobretot en temps de crisis, els crits per mesures proteccionistes esdevenen m\xc3\xa9s forts."